cyanic-selkie/wikianc huggingface dataset:
হারুনুর রশীদ (চাঁদপুরের রাজনীতিবিদ)
লায়ন হারুনুর রশীদ একজন বাংলাদেশী রাজনীতিবিদ। তিনি চাঁদপুর-৪ আসনের সাবেক সংসদ সদস্য। তিনি ২০০৮ সালে বাংলাদেশ জাতীয়তাবাদী দল থেকে সংসদ সদস্য হিসেবে নির্বাচিত হয়েছেন। তিনি বাংলাদেশ জাতীয়তাবাদী দল এর একজন রাজনীতিবিদ।
কর্মজীবন
পেশায় ব্যবসায়ী লায়ন হারুনুর রশীদ রাজনীতির সঙ্গে সক্রিয় ভাবে যুক্ত আছেন। এছাড়াও তিনি লায়ন ক্লাবের একজন সদস্য।
রাজনৈতিক জীবন
তিনি বাংলাদেশ জাতীয়তাবাদী দল এর কেন্দ্রীয় প্রকাশনা বিভাগের সম্পাদক হিসেবে দায়িত্ব পালন করতেছেন। ২০০৮ সালে উক্ত দল থেকে মনোনয়ন পেয়ে তিনি চাঁদপুর-০৪ আসন থেকে জয় লাভ করেন।
আলী আহমেদ (ক্রিকেটার)
আলী আহমেদ (জন্ম: ১৩ ডিসেম্বর ১৯৯৪) একজন ডাচ ক্রিকেটার। তিনি নেদারল্যান্ডসের হয়ে নামিবিয়া জাতীয় ক্রিকেট দলের বিপক্ষে ২৯ নভেম্বর ২০১৭ আইসিসি ইন্টারকন্টিনেন্টাল কাপে প্রথম-শ্রেণীর ক্রিকেটে আত্মপ্রকাশ করেছিলেন।
ভারতীয় স্বাধীনতা অধিনিয়ম ১৯৪৭
১৯৪৭ সালের ভারতীয় স্বাধীনতা অধিনিয়ম ১৯৪৭ (১৯৪৭ সি. ৩০ (১০ এবং ১১ জিও. ৬.)) হল যুক্তরাজ্যের সংসদের একটি আইন, যার ফলে বিভক্ত ব্রিটিশ ভারত দুটি নতুন অধিরাজ্য ভারত এবং পাকিস্তানে পরিণত হয়েছে। ১৯৪৭ সালের ১৮ই জুলাই এই আইনটি রাজকীয় সম্মতি পেয়েছিল, এবং এইভাবে ১৯৪৭ সালে ভারত ও পাকিস্তান (তখন পূর্ব ও পশ্চিম পাকিস্তান, এখন বাংলাদেশ ও পাকিস্তান) অঞ্চল তৈরি হয়।
ভারতীয় জাতীয় কংগ্রেস, মুসলিম লীগ, এবং শিখ সম্প্রদায়ের আইনসভার প্রতিনিধিরা লুই মাউন্টব্যাটেনের সাথে একটি চুক্তি করেছিলেন, যেটি ৩রা জুন পরিকল্পনা বা মাউন্টব্যাটেন পরিকল্পনা নামে পরিচিত। এই পরিকল্পনাটি ছিল স্বাধীনতার জন্য শেষ পরিকল্পনা।
অ্যাটলির ঘোষণা
যুক্তরাজ্যের প্রধানমন্ত্রী ক্লিমেন্ট অ্যাটলি ১৯৪৭ সালের ২০শে ফেব্রুয়ারি, ঘোষণা করেছিলেন:
দেশীয় রাজ্য গুলির ভবিষ্যত
১৯৪৭ সালের ১৮ই মার্চ অ্যাটলি মাউন্টব্যাটেনকে লেখেন: "অবশ্যই এটি গুরুত্বপূর্ণ যে ভারতীয় রাজ্যগুলি কর্তৃপক্ষের সাথে তাদের সম্পর্কের সামঞ্জস্য সাধন করবে, যার উদ্দেশ্য ব্রিটিশ ভারতে ক্ষমতা হস্তান্তর করা; তবে যেমনটি মন্ত্রিসভা মিশন স্পষ্ট করে বলেছিল, মহামান্য সরকার তাদের ক্ষমতা এবং দায়বদ্ধতা কোনও উত্তরাধিকারী সরকারের নিকট সর্বজনীনতার অধীনে হস্তান্তর করার ইচ্ছা রাখে না। একটি পদ্ধতি হিসাবে সর্বজনীনতা আনা উদ্দেশ্যে নয়, ক্ষমতার চূড়ান্ত হস্তান্তরের তারিখের আগে সিদ্ধান্তে পৌঁছানো, তবে আপনি অনুমোদিত, এমন সময়ে আপনি যেমন উপযুক্ত মনে করেন, রাজমুকুটের সাথে তাদের সম্পর্কের সামঞ্জস্য করার জন্য পৃথক রাজ্যের সাথে আলোচনা করতে। দেশীয় রাজ্যগুলি ভারতে ব্রিটিশ শাসনের আদেশ ও চুক্তি থেকে মুক্ত থাকবে। তারা দুটি অধিরাজ্যে যোগদান করতে পারে বা পৃথক থাকতে পারে"
৩ জুনের পরিকল্পনা
৩ জুনের পরিকল্পনাটি মাউন্টব্যাটেন পরিকল্পনা নামেও পরিচিত ছিল। ব্রিটিশ সরকার ৩রা জুন, ১৯৪৭ সালে ঘোষণা করা একটি পরিকল্পনা প্রস্তাব করেছিল, যার মধ্যে এই নীতিগুলি অন্তর্ভুক্ত ছিল:
অনুবিধি সমূহ
এই আইনের সবচেয়ে গুরুত্বপূর্ণ বিধানগুলি ছিল:
এই আইনে দুটি নতুন দেশের মধ্যে বিশেষত সশস্ত্র বাহিনীর বিভাজন সহ যৌথ সম্পত্তি ইত্যাদির বিভাজনেরও বিধান ছিল।
বিভাজন
প্রচুর হিংস্রতা ছড়িয়ে ছিল, এবং ভাবী ভারতবর্ষ থেকে অনেক মুসলমান পাকিস্তানে পালিয়ে যায়; এবং হিন্দু ও শিখরা ভাবী পাকিস্তান থেকে ভারতে পালিয়ে যায়। সহিংসতা এড়াতে অনেক লোক তাদের সমস্ত স্থাবর এবং অস্থাবর সম্পত্তি ফেলে রেখে নতুন দেশে পালিয়ে যায়।
দেশীয় রাজ্যগুলি
১৯৪৭ সালের ৪ জুন মাউন্টব্যাটেন একটি সংবাদ সম্মেলন করেন, যেখানে তিনি দেশীয় রাজ্যগুলির প্রশ্নকে সম্বোধিত করেন, সেখানে ৫৬৩ এরও বেশি রাজ্য ছিল। ব্রিটেন এবং ভারতীয় রাজ্যগুলির মধ্যে চুক্তির সম্পর্ক শেষ হয়ে যাচ্ছে, এবং ১৯৪৭ সালের ১৫ ই আগস্ট ব্রিটিশ রাজমুকুটেরর সার্বভৌমত্বের অবসান ঘটে। তারা যে কোন একটি অধিরাজ্যে সংযুক্ত হবার জন্য স্বাধীন। or to remain independent.
বোঝেনা সে বোঝেনা (টেলিভিশন ধারাবাহিক)
বোঝেনা সে বোঝেনা স্টার জলসায় সম্প্রচারিত জনপ্রিয় টিভি ধারাবাহিক। এই ধারাবাহিকে অভিনয় করেছেন যশ দাশগুপ্ত, মধুমিতা সরকার সহ আরো অনেকে। হিন্দি ধারাবাহিক ইস পেয়ার কো কেয়া নাম দু ধারাবাহিকের পুনঃনির্মাণ এটি। বাংলা ভাষার এই ধারাবাহিকটি ভারতের পাশাপাশি বাংলাদেশেও ব্যাপক জনপ্রিয় হয়। বোঝেনা সে বোঝেনা টেলিভিশনে প্রিমিয়ারের দিন সিরিয়ালটি সবচেয়ে বেশি দেখা টেলিভিশন সিরিয়াল হিসাবে স্থান পেয়েছে। ২৮ মার্চ ২০২০ থেকে স্টার জলসায় 'জলসা ক্লাসিক' নামক ব্লকে এটি আবারো সম্প্রচারিত হচ্ছে।
কাহিনী
"পাখি" একটি সরল, হাসিখুশি, সংসারী মেয়ে। সে তার পরিবারকে খুবই ভালোবাসে। "অরণ্য সিংহ রায়" একজন ব্যবসায়ী। সে ভালোবাসায় বিশ্বাস করে না। তবে সে তার "অনু" দিদিকে খুব ভালোবাসে। ঘটনাচক্রে অরণ্য'র ভাইয়ের সাথে পাখি'র বোনের বিয়ে হয়। এর সূত্র ধরে অরণ্য আর পাখির মধ্যে বিয়ে হয়। তাদের মধ্যে সমস্যা সৃষ্টি করার চেষ্টা করে অনু দির বর কৃষ্ণেন্দু ও অরণ্য এর পুরোনো বান্ধবী পামেলা। কারণ কৃষ্ণেন্দু পাখিকে আর পামেলা অরণ্যকে পছন্দ করে। তবে পাখি আর অরণ্য সব বাধা পেরিয়ে একে অপরকে প্রচণ্ড ভালবাসতে শুরু করে। তারা পুনর্বিবাহের সিদ্ধান্ত নেয়। কিন্তু বিয়ের সময় অরণ্য'র গায়ে গুলি লাগে।
অরণ্যকে হারিয়ে পাখি মানসিক ভারসাম্য হারায়। তাকে চিকিৎসার জন্য উদয়গড় নিয়ে যাওয়া হয়। সেখানে সে তার অরণ্যর মতো একজনকে খুঁজে পায় যে নিজেকে রাধে  বলে পরিচয় দেয়। কিন্তু পরে প্রমাণ হয় রাধেই অরণ্য আর কৃষ্ণেন্দু তাকে মারার পরিকল্পনা করে তা সবার সামনে প্রমাণ করার জন্য এই পরিচয় প্রকাশ করে। অরণ্যকে বিজলী বাঁচিয়েছিল বলে সে অরণ্যকে পাখির কাছ থেকে ছিনিয়ে নিতে চায়। কিন্তু অরণ্য বিজলীর সব চেষ্টা বৃথা করে দেয় এবং অরণ্যকে পাখির কাছ থেকে কেউ আলাদা করতে পারবে না বলে বাড়ি থেকে বের করে দেয়। রাজ নামে নতুন একজন তাদের মধ্যে সমস্যা শুরু করে। আসলে সে অরণ্যর সৎ ভাই। সে অরণ্যর মাকে লুকিয়ে রেখেছিল, কারণ সে মনে করত তার জন্যই সে তার বাবার অবৈধ সন্তান বলে পরিচিতি পায়। কিন্তু পরে সে তার ভুল বুঝতে পারে।  এতে অরণ্যর মা বা অরণ্যর কোনো দোষ নেই, তাই সে পাখিকে ও অরণ্যর মাকে অরণ্যর কাছে ফিরিয়ে দেয়।
প্রধান
• যশ দাশগুপ্ত - অরণ্য সিংহ রায় / রাধে
• মধুমিতা সরকার - পাখি ঘোষ দস্তিদার সিংহ রায় / খুশি
• কৌশিক রায় - কৃষ্ণেন্দু সেনগুপ্ত
• মোনালিসা পাল - পামেলা বোস
• সুদীপ মুখার্জি - অর্ণবের বাবা
• কুশল চক্রবর্তী - শরদ ঘোষ দস্তিদার
• তানিয়া কর - পিউ সিংহ রায়
• অভিষেক বসু - অর্ক সিংহ রায়
• ময়না মুখার্জী -পরমজিত সিংহ রায়
• জন ভট্টা‌চার্য্য - হরিহরণ সিং ওরফে হ্যারি
• মনোজ ওঝা - সিধু মিত্র
• অলিভিয়া সরকার - গৌরী সিং
• উজানি দাশগুপ্ত - বিজলি
• ঋতা দত্ত চক্রবর্তী - সুরিলি বাই/বাই সা
• সম্রাট মুখার্জী - রাজ মজুমদার
• ঋজু বিশ্বাস -অর্ণব (খুশি এর স্বামী)
• দেবার্পনা চক্রবর্তী - অনন্যা সিংহ রায় সেনগুপ্ত
• রেশমী সেন - সুমিত্রা ঘোষ দস্তিদার
• অনুরাধা রায় - রানিবালা সিংহ রায়
• দোলন রায় - অর্ণবের মা
বিশেষ উপস্থিতি
• আবির চট্টোপাধ্যায় ও সৌরভ দাস - বাদশাহী আংটি এর প্রচারের জন্য।
• প্রসেনজিৎ চট্টোপাধ্যায় - ফোর্স এর প্রচারের  জন্য।
• শ্রাবন্তী চট্টোপাধ্যায় ও সায়ন্তিকা বন্দ্যোপাধ্যায় - বিন্দু কে উৎসাহিত করার জন্য।
• সোহম চক্রবর্তী - বাঙালী বাবু ইংলিশ মেম এর প্রচারের জন্য।
• মিমি চক্রবর্তী - যোদ্ধা: দ্য ওয়ারিয়র এর প্রচারের  জন্য।
• কোয়েল মল্লিক - অরুন্ধতী এর  প্রচারের  জন্য।
প্রতিক্রিয়া
টেলিভিশনে প্রিমিয়ারের দিন সিরিয়ালটি সবচেয়ে বেশি দেখা টেলিভিশন সিরিয়াল হিসাবে স্থান পেয়েছে। এটি পরে ১১.০ টিআরপি পায়। এই সিরিয়ালটি টেলি সম্ম‌ান অ্যাওয়ার্ডস (২০১৫) এ ১০ টি পুরস্কার পেয়েছে।
সঙ্গীত
এই ধারাবাহিকের সংগীত পরিচালনা করেছেন ইন্দ্রদীপ দাশগুপ্ত। এই টাইটেল ট্র্যাক গেয়েছেন অরিজিৎ সিং ও মধুরা ভট্টাচার্য।
সমালোচনা
জনপ্রিয় এ ধারাবাহিক এবং এর মূল অভিনেত্রী পাখি চরিত্রটি ভারতের পাশাপাশি বাংলাদেশেও ব্যাপক জনপ্রিয় হয়। পরবর্তীতে, ২০১৪ সালের ঈদুল ফিতরে "পাখি ড্রেস" কিনতে না পারার অভিমানবশত বাংলাদেশের চাঁপাইনবাবগঞ্জে ও গাইবান্ধায় দুইজন কিশোরী আত্মহত্যা করে।
কেরি ওয়ামস্লি
কেরি পিটার ওয়ামস্লি (Kerry Walmsley; জন্ম: ২৩ আগস্ট, ১৯৭৩) ডুনেডিন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে থেকে শুরু করে ২০০০-এর দশকের সূচনালগ্ন পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওতাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কেরি ওয়ামস্লি।
প্রথম-শ্রেণীর ক্রিকেট
১৯৯৪-৯৫ মৌসুম থেকে ২০০৬ সাল পর্যন্ত কেরি ওয়ামস্লি’র প্রথম-শ্রেণীর খেলোয়াড়ী জীবন চলমান ছিল। ঘরোয়া আসরের ক্রিকেটে ১৯৯৪-৯৫ মৌসুম থেকে ১৯৯৯-২০০০ মৌসুম পর্যন্ত অকল্যান্ডের পক্ষে খেলেন। ২০০১-০২ মৌসুম থেকে ২০০২-০৩ মৌসুম পর্যন্ত ওতাগোর প্রতিনিধিত্ব করেন। এরপর, ২০০৩-০৪ মৌসুম থেকে ২০০৫-০৬ মৌসুম পর্যন্ত পুনরায় অকল্যান্ডের পক্ষে খেলেন।
আন্তর্জাতিক ক্রিকেট
নিউজিল্যান্ডের শতবর্ষীয় মৌসুমের সঙ্কটকালীন টেস্ট ক্রিকেট খেলার জন্যে তাকে আমন্ত্রণ জানানো হয়। ১৯৯৪-৯৫ মৌসুমে নিজস্ব প্রথম বছরে ২১ বছর বয়সী কেরি ওয়ামস্লি শক্ত মজবুত গড়নের অধিকারী ফাস্ট-মিডিয়াম বোলার হিসেবে সিরিজের প্রথম টেস্টে শ্রীলঙ্কার মুখোমুখি হন। নিজস্ব সপ্তম বলেই তিনি উইকেট লাভ করেন। এরপর থেকে তাকে বেশ প্রতিকূলতার মুখোমুখি হতে হয়। নিউজিল্যান্ড দল ঐ টেস্টে পরাজয়বরণ করে ও সিরিজে পরাজিত হয়।
যৌনকর্ম
যৌনকর্ম হল "বস্তুগত ক্ষতিপূরণের জন্য যৌন পরিষেবা, পারফরম্যান্স বা পণ্যের বিনিময়। এতে ক্রেতা ও বিক্রেতার মধ্যে প্রত্যক্ষ শারীরিক যোগাযোগের কার্যক্রমের পাশাপাশি পরোক্ষ যৌন উদ্দীপনা অন্তর্ভুক্ত রয়েছে" যৌন কাজ শুধুমাত্র স্বেচ্ছায় যৌন লেনদেন বোঝায়; এইভাবে শব্দটি মানব পাচার এবং অন্যান্য জোরপূর্বক বা অসম্মতিমূলক যৌন লেনদেন যেমন শিশু পতিতাবৃত্তিকে বোঝায় না। লেনদেনটি অবশ্যই সম্মতি প্রদানকারী প্রাপ্তবয়স্কদের মধ্যে হতে হবে যারা আইনগত বয়স এবং সম্মতি দেওয়ার মানসিক ক্ষমতা সম্পন্ন এবং অর্থপ্রদান ব্যতীত অন্য কোনো জোরপূর্বক পদ্ধতি ছাড়াই হতে হবে।  শব্দটি এই ধরনের কাজের শ্রম এবং অর্থনৈতিক প্রভাবের উপর জোর দেয়। তদুপরি, কেউ কেউ শব্দটি ব্যবহার করতে পছন্দ করেন কারণ এটি আপাতদৃষ্টিতে এই পরিষেবাগুলির বিক্রেতাদের আরও এজেন্সি দেয়৷ থাম্ব| আমস্টারডামের নিষিদ্ধ পল্লি কিছু ধরনের যৌন কাজের আইনি অবস্থা এবং যৌন কাজের সাথে যুক্ত কলঙ্কের কারণে, জনগণের প্রবেশ করা কঠিন; এইভাবে এই বিষয়ে তুলনামূলকভাবে কম উচ্চ শিক্ষায়তনিক গবেষণা করা হয়েছে। অধিকন্তু, যৌনকর্মের উপর উচ্চ শিক্ষায়তনিক সাহিত্যের সিংহভাগই পতিতাবৃত্তির উপর দৃষ্টি নিবদ্ধ করে, এবং অল্প পরিমাণে, বহিরাগত নৃত্য ; যৌন কাজের অন্যান্য ফর্মের উপর খুব কম গবেষণা আছে। এই ফলাফলগুলি অগত্যা অন্যান্য ধরনের যৌন কাজের জন্য সাধারণীকরণ করা যায় না। তা সত্ত্বেও, যৌনকর্ম এবং এর ব্যক্তিগত ও অর্থনৈতিক প্রকৃতির একটি দীর্ঘ নথিভুক্ত ইতিহাস রয়েছে।
শামসুল হক চৌধুরী (রংপুরের রাজনীতিবিদ)
শামসুল হক চৌধুরী (৩০ জুন ১৯৩৬– ৭ মে ২০০৮) বাংলাদেশের রংপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-১২ ও রংপুর-১৩ আসনের সংসদ সদস্য ছিলেন।
প্রাথমিক জীবন
শামসুল হক চৌধুরী ৩০ জুন ১৯৩৬ রংপুর জেলার ভূরুঙ্গামারী উপজেলায় জন্মগ্রহণ করেন। তিনি ভূরুঙ্গামারী উচ্চ বিদ্যালয় থেকে ১৯৫৩ সালে মেট্রিক পাশ করে ১৯৫৫ সালে আনন্দমোহন কলেজ থেকে আইএ পাশ করেন। ১৯৫৭ সালে আনন্দমোহন কলেজ থেকে স্নাতক ডিগ্রী অর্জন করেন। পারিবারিক উপাধি মন্ডলের পরিবর্তে তার নামের সাথে চৌধুরী উপাধি ব্যবহার করতেন তিনি।
রাজনৈতিক জীবন
শামসুল হক চৌধুরী মুক্তিযুদ্ধের সংগঠক ছিলেন। ভূরুঙ্গামারী উচ্চ বিদ্যালয়ে শিক্ষক হিসেবে তিনি কর্মজীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের পাকিস্তানের সাধারণ নির্বাচনে তিনি জাতীয় পরিষদের সদস্য নির্বাচিত হয়ে ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১২ আসন থেকে সংসদ সদস্য নির্বাচিত হন তিনি। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-১৩ আসন থেকে সংসদ সদস্য নির্বাচিত হন। এরপর তিনি ভূরুঙ্গামারী উপজেলা পরিষদের চেয়ারম্যান নির্বাচিত হন।
মৃত্যু
শামসুল হক চৌধুরী ৭ মে ২০০৮ সালে মৃত্যুবরণ করেন।
জুলফিকার মাহমুদ মিন্টু
জুলফিকার মাহমুদ মিন্টু (জন্ম: ৯ ডিসেম্বর ১৯৭৭; জুলফিকার মাহমুদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। জুলফিকার তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন আক্রমণভাগের খেলোয়াড় হিসেবে খেলেছেন। তিনি বর্তমানে বাংলাদেশের শীর্ষ স্তরের ফুটবল লিগ বাংলাদেশ ফুটবল প্রিমিয়ার লিগের ক্লাব শেখ রাসেলের প্রধান কোচের দায়িত্ব পালন করছেন।
১৯৯০–৯১ মৌসুমে, বাংলাদেশী ক্লাব সাধারণ বিমার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন। অতঃপর ১৯৯৩–৯৪ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে ৩ মৌসুম অতিবাহিত করার পর ব্রাদার্স ইউনিয়নের সাথে চুক্তি স্বাক্ষর করেছিলেন। পরবর্তীকালে, তিনি ঢাকা আবাহনী এবং মুক্তিযোদ্ধা সংসদের হয়ে খেলেছিলেন। ২০০১–০২ মৌসুমে, তিনি মুক্তিযোদ্ধা সংসদ হতে বাড্ডা জাগরণী সংসদে যোগদান করেছিলেন; বাড্ডা জাগরণী সংসদের হয়ে ৫ মৌসুম খেলার পর তিনি অবসর গ্রহণ করেছিলেন।
খেলোয়াড়ি জীবনের ইতি টানার পর বেশ কয়েকটি দলের হয়ে সহকারী ম্যানেজারের দায়িত্ব পালন করার পর ২০১৬ সালে, জুলফিকার বাংলাদেশী ফুটবল ক্লাব চট্টগ্রাম আবাহনীর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। চট্টগ্রাম আবাহনীর হয়ে ৩ মৌসুম ম্যানেজারের দায়িত্ব পালন করেছেন। ২০২০–২১ মৌসুমে, তিনি সাইফের ম্যানেজারের দায়িত্ব গ্রহণ করেছেন, যেখানে তিনি প্রায় ২ মাস দলটির অন্তর্বর্তীকালীন ম্যানেজারের দায়িত্ব পালন করেছেন।
প্রারম্ভিক জীবন
জুলফিকার মাহমুদ মিন্টু ১৯৭৭ সালের ৯ই ডিসেম্বর তারিখে বাংলাদেশের নোয়াখালীতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জুলফিকার বাংলাদেশ অনূর্ধ্ব-১৭ এবং বাংলাদেশ অনূর্ধ্ব-২০ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। অতঃপর ১৯৯৮ সালে জুলফিকার আন্তর্জাতিক ফুটবলে বাংলাদেশের হয়ে অভিষেক করেছিলেন।
২০০১ সালের ১৭ই ফেব্রুয়ারি তারিখে জুলফিকার ২৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সৌদি আরবের দাম্মামের প্রিন্স মোহাম্মদ বিন ফাহদ স্টেডিয়ামে অনুষ্ঠিত উক্ত ম্যাচে বাংলাদেশ ৬–০ গোলের ব্যবধানে পরাজিত হয়েছিল, ম্যাচটিতে তিনি ৫৭ মিনিট খেলেছিলেন।
১০ ইউরো নোট
ইতিহাস
ইউরো ১লা জানুয়ারি, ১৯৯৯ সালে ইউরোপের ৩০০ মিলিয়নের বেশি মানুষের মুদ্রা হিসেবে প্রথম প্রকাশ করা হয়। প্রথম তিন বছর ইউরোর অস্তিত্ব একটি অদৃশ্য মুদ্রার হিসেবে ছিল, যা শুধুমাত্র হিসাববিদ্যায় ব্যবহৃত হত। ১লা জানুয়ারি, ২০০২ সালে ইউরোজোনের ১২টি দেশের জাতীয় ব্যাংকনোট ও কয়েন যেমন, আইরিশ পাউন্ড, ডয়চে মার্ক এবং ইতালীয় লিরা একটি নির্দিষ্ট রূপান্তর রেটে প্রতিস্থাপন করে ইউরো চালু হয়।
বর্তমান ইউরোপীয় ইউনিয়নের ২৮টি রাষ্ট্রের সদস্যের মধ্যে ১৯টি ইউরো ব্যাংকনোট ও কয়েন বৈধমুদ্রা হিসেবে ব্যবহার করছে। অ্যান্ডোরা, মোনাকো, সান মারিনো এবং ভ্যাটিকান সিটির মাইক্রো-যুক্তরাষ্ট্র ইউরোপীয় সম্প্রদায়ের সাথে একটি আনুষ্ঠানিক ব্যবস্থার ভিত্তিতে ইউরো ব্যবহার করছে।
২০০৭ সালে স্লোভেনিয়া, ২০০৮ সালে সাইপ্রাস এবং মাল্টা, ২০০৯ সালে স্লোভাকিয়া, ২০১১ সালে ইস্তোনিয়া, ১লা জানুয়ারি, ২০১৪ সালে লাটভিয়া এবং ১লা জানুয়ারি, ২০১৫ সালে লিথুয়ানিয়া ইউরোতে যোগদান করে।
পরিবর্তনসমূহ
নভেম্বর ২০০৩ সালের আগে মুদ্রিত নোটসমূহে ইউরোপীয় কেন্দ্রীয় ব্যাংকের প্রথম সভাপতি উইম ডাসুনবার্গের স্বাক্ষর রয়েছে। ১লা নভেম্বর, ২০০৩ সাল থেকে জাঁ-ক্লদ ত্রিসে, উইম ডাসুনবার্গের স্বাক্ষর প্রতিস্থাপিত করে, এবং নভেম্বর ২০০৩ থেকে মার্চ ২০১২ সালে ছাপানো ইউরোতে তার স্বাক্ষর প্রদর্শিত হয়। মার্চ ২০১২ সালের পরে বর্তমান ইউরোপীয় কেন্দ্রীয় ব্যাংকের তৃতীয় সভাপতি মারিও দ্রাগির স্বাক্ষর ইউরোতে বহন করছে।
২৩শে সেপ্টেম্বর, ২০১৪ সালে, প্রথমটির অনুরূপে একটি নতুন সিরিজ মুক্তি পায়। ইউরোপীয় কেন্দ্রীয় ব্যাংক, যথাসময়ে, ঘোষণা করবে যখন প্রথম সিরিজ ব্যাংকনোটের আইনগত স্বীকৃত অবস্থা হারাবে। নভেম্বার ২০১৫ সাল অনুযায়ী, ১ম সিরিজ ইস্যুতে ইউরোপীয় ইউনিয়নের সম্প্রসারণে প্রতিফলনের মানচিত্রে ২৮টি সদস্য রাষ্ট্রসমূহ হিসেবে দেখাতে পাওয়া যায় না। কারণ, সাইপ্রাস পূর্বদিকে যা মানচিত্রের বাইরে এবং মাল্টা চিত্রিত করার জন্য অনেক ছোট (মানচিত্রে দেখতে হলে নূন্যতম ৪০০ বর্গকিলোমিটার হতে হবে)। ইউরোপীয় কেন্দ্রীয় ব্যাংক প্রতিটি ইস্যু্র প্রতি সাত বা আট বছর পরে নোটের পুনঃনকশা পরিকল্পনা করা হয়ে থাকে। নতুন প্রকাশনা ও জাল বিরোধী প্রযুক্তি নতুন নোটে নিযুক্ত করা হবে, কিন্তু নকশার বিষয়বস্তু একই থাকবে এবং বর্তমান সিরিজের লাল রঙের হবে সেতু এবং খিলান।
নকশা
দশ ইউরোর নোট একটি লাল রঙের সামঞ্জস্যপূর্ণ সঙ্কল্পনা যার মাপ ১২৭ x ৬৭ মিলিমিটার (৫ × ২.৬ ইঞ্চি) এবং এটি ইউরোর দ্বিতীয় ছোট নোট। সকল ব্যাংকনোট একটি ভিন্ন ঐতিহাসিক ইউরোপীয় স্টাইলের সেতু, খিলান বা প্রবেশপথ চিত্রিত করা হয়েছে। দশ ইউরোর নোটে রোমান স্থাপত্য (১১তম এবং ১২তম শতাব্দীর মধ্যে) দেখানো হয়। যদিও রবার্ট কালিনার মূল নকশা বাস্তব স্মৃতিস্তম্ভসমূহ দেখানোর উদ্দেশ্যে ছিল কিন্তু রাজনৈতিক কারণে সেতু ও আর্ট শুধুমাত্র স্থাপত্য যুগের প্রকল্পিত উদাহরণ।
সব ইউরো নোটের মত, এটি সম্প্রদায় ধারণকারী ইইউ পতাকা, ইসিবি সভাপতির স্বাক্ষর, ব্যাংক নামের প্রথম অক্ষর বিভিন্ন ইইউ ভাষায়, বিদেশে ইইউ অঞ্চলে একটি চিত্রাঙ্কন, ইইউ পতাকার তারাসমূহ এবং বারো নিরাপত্তা বৈশিষ্ট্য নিচে তালিকাভুক্ত করা হয়েছে।
নিরাপত্তা বৈশিষ্ট্য (প্রথম সিরিজ)
একটি নিম্ন মান নোট হওয়ায় দশ ইউরো নোটের নিরাপত্তা বৈশিষ্ট্য অন্যান্য ইউরোর মত এত উচ্চ না। যাইহোক, এটি এইগুলো দ্বারা সুরক্ষিত:
নিরাপত্তা বৈশিষ্ট্য (ইউরোপা সিরিজ)
200px|left|thumb|ইউরোপা সিরিজের প্রতিমূর্তি হলোগ্রাম
প্রচলন
সেপ্টেম্বর ২০১৫ সালে, ইউরোজোনে প্রায় ২,২১৬,৬৫৬.৩১৭ টি দশ ইউরোর ব্যাংকনোট রয়েছে যার মূল্য হচ্ছে প্রায় ২২,১৬৬,৫৬৩.১৭ ইউরো। ইউরোপীয় কেন্দ্রীয় ব্যাংক ইউরো কয়েন এবং ব্যাংকনোট স্টক নিবিড়ভাবে প্রচলন পর্যবেক্ষণ করছেন। ইউরোসিস্টেমের কাজ হচ্ছে ইউরো নোটের একটি কার্যকর এবং মসৃণ সরবরাহ নিশ্চিত করা এবং ইউরো অঞ্চল জুড়ে তাদের নীতিনিষ্ঠা বজায় রাখা।
আইনগত তথ্য
আইনগতভাবে, ইউরোপীয় কেন্দ্রীয় ব্যাংক এবং ইউরোজোন দেশসমূহের কেন্দ্রীয় ব্যাংক উভয়ই ৭টি বিভিন্ন ইউরো ব্যাংকনোট জারি করার অধিকার আছে। বাস্তবে, শুধুমাত্র জোনের জাতীয় কেন্দ্রীয় ব্যাংক ইউরো ব্যাংকনোট শারীরিকভাবে জারি এবং প্রত্যাহার করতে পারে। ইউরোপীয় কেন্দ্রীয় ব্যাংক ক্যাশ অফিস নেই এবং কোন ক্যাশ অপারেশন জড়িত নয়।
অনুসরণ
ইউরোপীয় পর্যায়ে বিভিন্ন সম্প্রদায়ের মানুষ আছে যার বেশিরভাগ যার অধিকাংশ ইউরো বিল ট্র্যাকার। এটি একটি শখ, তাদের হাতে দিয়ে অতিক্রম করা ইউরো ব্যাংকনোটি কোথায় ভ্রমণ করছে বা ভ্রমণ করেছে তার সম্পর্কে তারা অবগত থাকে সক্ষম। উদ্দেশ্য হল, তার বিস্তার সম্পর্কে জানার জন্য সর্বাধিক সংখ্যক নোটের বিস্তারিত রেকর্ড করা, যেমন, সাধারণত তারা কোথায় থেকে এসেছে এবং কোথায় ভ্রমণ করে, অনুসরণ করা, যেমন, নির্দিষ্ট কোথায় একটি টিকেট দেখা গিয়েছে, পরিসংখ্যান এবং ক্রমসমূহ তৈরি করা, উদাহরণ স্বরূপ, কোন দেশসমূহ বেশি টিকেটসমূহ রয়েছে। ইউরো বিল ট্র্যাকারা ২০১৫ সালে নভেম্বর মাস পর্যন্ত ১৫০,২৫৫,২০৭ নোট নিবন্ধিত করেছে, যার মূল্য € ২,৮০৪,৬৩৩,৯৪০ ইউরোর বেশি।
বান্দরবান সদর ইউনিয়ন
বান্দরবান সদর বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
আয়তন
বান্দরবান সদর ইউনিয়নের আয়তন ১৪,০৮৮ একর (৫৭.০১ বর্গ কিলোমিটার)। এটি আয়তনের দিক থেকে বান্দরবান জেলার সবচেয়ে ছোট ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী বান্দরবান সদর ইউনিয়নের মোট জনসংখ্যা ৯,২১৯ জন। এর মধ্যে পুরুষ ৪,৯০২ জন এবং মহিলা ৪,৩১৭ জন। মোট পরিবার ২,০২৩টি।
অবস্থান ও সীমানা
বান্দরবান সদর উপজেলার সর্ব-পূর্বে বান্দরবান সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পশ্চিমে বান্দরবান পৌরসভা, উত্তরে রোয়াংছড়ি উপজেলার নোয়াপতং ইউনিয়ন, পূর্বে রোয়াংছড়ি উপজেলার আলেক্ষ্যং ইউনিয়ন এবং দক্ষিণে রোয়াংছড়ি উপজেলার রোয়াংছড়ি সদর ইউনিয়ন ও তারাছা ইউনিয়ন অবস্থিত।
প্রশাসনিক কাঠামো
বান্দরবান সদর ইউনিয়ন বান্দরবান সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
শিক্ষা ব্যবস্থা
২০১১ সালের আদমশুমারি অনুযায়ী বান্দরবান সদর ইউনিয়নের সাক্ষরতার হার ৩৮.৩%। এ ইউনিয়নে ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
খাল ও নদী
বান্দরবান সদর ইউনিয়নের মধ্য দিয়ে প্রবাহিত হচ্ছে রেইছা খাল।
হাট-বাজার
বান্দরবান সদর ইউনিয়নের প্রধান হাট-বাজার হল রেইছা বাজার।
অভিবাসী যৌনকর্ম
অভিবাসী যৌনকর্ম হল অভিবাসী শ্রমিকদের দ্বারা করা যৌনকর্ম। আন্তর্জাতিকভাবে যৌন কাজের একটি প্রভাবশালী জনসংখ্যার ভূমিকার কারণে এটি তাৎপর্যপূর্ণ। বিভিন্ন প্রেক্ষাপটে এর সাধারণ বৈশিষ্ট্য রয়েছে, যেমন গ্রামীণ থেকে শহুরে অঞ্চলে এবং উন্নয়নশীল থেকে শিল্পোন্নত দেশগুলিতে অভিবাসন, এবং অর্থনৈতিক কারণগুলি যা অভিবাসী অবস্থা নির্ধারণে সহায়তা করে। অভিবাসী যৌনকর্মীরাও যৌন কাজের বৈধতা, যৌন পাচারের সাথে এর সংযোগ এবং যৌন কাজের নিয়ন্ত্রণ এবং যৌন পাচারের শিকারদের জন্য পরিষেবার বিধান সম্পর্কে জাতীয় সরকার ও বেসরকারি সংস্থাগুলির মতামত নিয়ে আলোচনার বিষয়বস্তু হয়েছে।.
কোটালীপাড়া উপজেলা
কোটালীপাড়া বাংলাদেশের গোপালগঞ্জ জেলার অন্তর্গত একটি উপজেলা যা ১২টি ইউনিয়ন নিয়ে গঠিত। এটি ঢাকা বিভাগের অধীন গোপালগঞ্জ জেলার ৫টি উপজেলার মধ্যে একটি এবং গোপালগঞ্জ জেলার সর্ব উত্তরে অবস্থিত। কোটালীপাড়া উপজেলার উত্তরে মাদারীপুর জেলার রাজৈর উপজেলা ও মাদারীপুর সদর উপজেলা, দক্ষিণে পিরোজপুর জেলার নাজিরপুর উপজেলা ও বরিশাল জেলার উজিরপুর উপজেলা, পূর্বে বরিশাল জেলার আগৈলঝাড়া উপজেলা, গৌরনদী উপজেলা ও মাদারীপুর জেলার কালকিনি উপজেলা, পশ্চিমে গোপালগঞ্জ সদর উপজেলা ও টুঙ্গিপাড়া উপজেলা অবস্থিত। কোটালীপাড়া উপজেলার উপর দিয়ে ঘাঘর নদী, বিশারকন্দা-বাগদা নদী, চাটখালী নদী ও শৈলদাহ নদী প্রবাহিত হয়েছে।
কোটালীপাড়া উপজেলা মেঘনা খাড়ি পললভূমি দ্বারা গঠিত। উপজেলার বাঘিয়ার বিল এলাকায় প্রাকৃতিক সম্পদ পিট কয়লা রয়েছে।
ব্রিটিশ শাসনামলে ১৮১২ সালে কোটালীপাড়া থানা প্রতিষ্ঠা করা হয়। বাংলাদেশ স্বাধীনতা লাভের পর ১৯৮৩ সালে কোটালীপাড়া থানাকে উপজেলায় উন্নীত করা হয়। বাংলাদেশ জাতীয় সংসদ নির্বাচনে কোটালীপাড়া উপজেলার সংসদীয় আসন গোপালগঞ্জ-৩। কোটালীপাড়া উপজেলা ও টুঙ্গিপাড়া উপজেলা নিয়ে গঠিত গোপালগঞ্জ-৩ আসনটি জাতীয় সংসদে ২১৭ নং আসন হিসেবে চিহ্নিত।
পটভূমি
৩১৫ সালে সিংহবর্মণের পূত্র চন্দ্রবর্মণ প্রাচীন চন্দ্রদ্বীপের সামুদ্রিক বন্দর ও শাসন কেন্দ্র নব্যাবকাশিকার এ অঞ্চল জয় করে ৩০ ফুট উঁচু একটি দুর্গ বা কোট নির্মাণ করেন। এ প্রাচীরের পূর্ব-পশ্চিমে দৈর্ঘ্য ছিল ৪.৪৫ কিলোমিটার এবং উত্তর-দক্ষিণে দৈর্ঘ্য ছিল ৩.০০ কিলোমিটার। এ মাটির দূর্গটিকে ‘চন্দ্রবর্মণ কোট’ বলা হতো। এ প্রাচীরের রক্ষক বা কর্মকর্তাকে বলা হতো ‘কোটপাল’। এ থেকে কোটালীপাড়া নামের উৎপত্তি। ঐতিহাসিকদের মতে, প্রাচীনকাল থেকেই এ অঞ্চল কোটালীপাড়া নামে পরিচিত ছিল যা অতিপ্রাচীনকালে চন্দ্রদ্বীপের অন্তর্ভুক্ত ছিল। গ্রিকবীর আলেকজান্ডারের ভারত আক্রমণের সময় ৩২৭ খ্রিস্টপূর্বে কোটালীপাড়া অঞ্চলে গঙ্গারিডাই জাতি স্বাধীনভাবে রাজত্ব করত। জৈমস ওয়াইজ এর মতে কোটালিপাড়া ছিল গ্রিক বিবরণীর গঙ্গারিডাই রাষ্ট্রের রাজধানী। খ্রিস্টীয় চতুর্থ শতকে কোটালীপাড়া ব্যবসা-বাণিজ্যের জন্য বিখ্যাত ছিল। সমুদ্রগুপ্ত চন্দ্রবর্মণকে পরাজিত করে তার রাজ্যকে গুপ্ত সাম্রাজ্যের অন্তর্ভুক্ত করেন, এরপর এ অঞ্চল (৩২০-৪৯৬ খ্রিঃ) গুপ্ত সম্রাটদের অধীনে ছিল। ৫০৭-৮ খ্রীষ্টাব্দের কিছু আগে রাজত্ব করেছেন দ্বাদশাদিত্য - মহারাজাধিরাজ বৈন্যগুপ্ত নামক এক রাজা। ৫২৫ খ্রিষ্টাব্দ থেকে ৬০০ খ্রিষ্টাব্দ পর্যন্ত রাজত্ব করছেন গোপচন্দ্র, ধর্মাদিত্য এবং নরেন্দ্রাদিত্য সমাচারদেব। রাজা শশাঙ্কের মৃত্যুর পর খড়গ বংশ ও দেব রাজবংশ এ অঞ্চল শাসন করে। পাল রাজবংশের (৭৫০-১১৬২ খ্রিঃ) রাজা দ্বিতীয় বিগ্রহপালের রাজত্বকালে (৯৬৯–৯৯৫ খ্রিঃ) হরিকেলের (পূর্ব ও দক্ষিণ বাংলা) কান্তিদেব ‘মহারাজাধিরাজ’ উপাধি গ্রহণ করে একটি পৃথক রাজ্য স্থাপন করেন এবং এই অঞ্চল শাসন করে। পরবর্তীকালে চন্দ্র রাজবংশ দশম ও এগার শতকে স্বাধীনভাবে এই অঞ্চল শাসন করে। একসময় এ অঞ্চলের প্রশাসনিক নাম ছিল নাব্যমন্ডল। সেন রাজবংশের (১০৯৮-১২৪৫ খ্রিঃ) পতনের পর দনুজমর্দন দেব কর্তৃক চন্দ্রদ্বীপ নামে একটি স্বাধীন রাজ্য প্রতিষ্ঠিত হয়, কোটালীপাড়া চন্দ্রদ্বীপ রাজ্যের অধীনে ছিল।
সুলতান জালালউদ্দিন ফাতেহ শাহ (১৪৮১-১৪৮৫ খ্রিঃ) ফরিদপুর ও চন্দ্রদ্বীপের একাংশ দখল করে ফতেহাবাদ পরগণা গঠন করেন। সুলতান আলাউদ্দিন হোসেন শাহ (১৪৯৩-১৫১৯ খ্রিঃ) ফতেহাবাদের জনপ্রিয় শাসক ছিলেন। ১৫৩৮ হতে ১৫৬৩ সাল পর্যন্ত শেরশাহ ও তার বংশধরগণ শাসন করেন। ১৫৬৪ হতে ১৫৭৬ সালে পর্যন্ত কররানী রাজবংশ রাজত্ব করে, তারপর ১৫৭৬ হতে ১৬১১ সাল পর্যন্ত বারো ভূঁইয়ার অন্যতম অন্যতম বাকলা-চন্দ্রদ্বীপের কন্দর্প রায়, রামচন্দ্র রায়ের অধীনে ছিল এ অঞ্চল। মুঘল সাম্রাজ্য ও নবাবী শাসন চলে ১৭৬৫ সাল পর্যন্ত। মুঘল আমলে সৃষ্ট জালালপুর (বর্তমান মাদারীপুর) পরগণার অধীনে ছিল কোটালীপাড়া।
বাংলাদেশের স্বাধীনতা যুদ্ধ শুরু হওয়ার পর ১৯৭১ সালের ১৪ই মে পাকিস্তান সেনাবাহিনী কলাবাড়ী এলাকায় প্রায় ১৫০ জন নিরীহ লোককে হত্যা করে এবং আগুন দিয়ে ঘরবাড়ি জ্বালিয়ে দেয়। ১৪ই জুন হেমায়েত বাহিনীর সাথে যুদ্ধে পাকিস্তান বাহিনীর ৩০ জন সেনা ও স্থানীয় রাজাকার বন্ধী হয়, এ যুদ্ধে মো‌ঃ ইব্রাহিম শহীদ হন। পরের দিন বন্ধী পাকিস্তান বাহিনীর ৩০ জন সেনাদের বিচারের মাধ্যমে গুলি করে হত্যা করা হয় এবং রাজপুর গ্রামে কবর দেওয়া হয়। ১৭ই জুন পাকিস্তান সেনাবাহিনী মুক্তিবাহিনীর (হেমায়েত বাহিনী) রাজাপুর ক্যাম্প আক্রমণ করে, কিন্তু মুক্তিযোদ্ধারা প্রতি আক্রমণ করলে তারা পিছু হটে। ১৪ই জুলাই পাকিস্তান সেনাবাহিনী সঙ্গে মুক্তিযোদ্ধাদের লড়াইয়ে ১ জন মুক্তিযোদ্ধা শহীদ হন এবং হেমায়েত উদ্দিন মারাত্মকভাবে আহত হন। ১২ই অক্টোবর পাকিস্তান বাহিনী কলাবাড়ী এলাকায় প্রায় ২০০ জন নিরীহ গ্রামবাসীকে নির্মমভাবে হত্যা করে। ২রা ডিসেম্বর যুদ্ধে পাকিস্তান সেনাবাহিনী পরাজিত হয়। ৩রা ডিসেম্বর সকাল ১০টার দিকে হেমায়েত বাহিনী কাকডাঙ্গা ক্যাম্পে হামলা চালিয়ে পাকিস্তান বাহিনীর ৬০০ জন সেনা ও ১২০ জন স্থানীয় রাজাকার বন্ধী করে এবং কোটালীপাড়াকে মুক্তাঞ্চল ঘোষণা করা হয়। বাংলাদেশ স্বাধীনতা লাভের পর ১৯৮৪ সালের ১লা মার্চ কোটালীপাড়া থানাকে উপজেলায় উন্নীত করা হয়।
ভূগোল
কোটালীপাড়া উপজেলার ভৌগোলিক অবস্থান ২২°৫২´ থেকে ২৩°০৮´ উত্তর অক্ষাংশ এবং ৮৯°৫৫´ থেকে ৮৯°০৮´ পূর্ব দ্রাঘিমাংশ। এর মোট আয়তন ৩৫৫.৯০ বর্গ কিলোমিটার। কোটালীপাড়া উপজেলার কেন্দ্র থেকে উত্তরে মাদারীপুর পশ্চিমে গোপালগঞ্জ জেলা সদর অবস্থিত। কোটালীপাড়া উপজেলার উত্তরে মাদারীপুর জেলার রাজৈর উপজেলা ও মাদারীপুর সদর উপজেলা, দক্ষিণে পিরোজপুর জেলার নাজিরপুর উপজেলা ও বরিশাল জেলার উজিরপুর উপজেলা, পূর্বে বরিশালের আগৈলঝাড়া উপজেলা, গৌরনদী উপজেলা ও মাদারীপুর জেলার কালকিনি উপজেলা, পশ্চিমে গোপালগঞ্জ সদর উপজেলা ও টুঙ্গিপাড়া উপজেলা।
ভৌগোলিক ভাবে কোটালীপাড়া পূর্বাঞ্চলীয় সক্রিয় গঙ্গা-ব্রহ্মপুত্র বদ্বীপে অবস্থিত। কোটালীপাড়া গাঙ্গেয় প্লাবনভূমি অর্থাৎ পদ্মা বিধৌত নিম্ম পলল ভূমি এলাকা। গাঙ্গেয় প্লাবনভূমির দক্ষিণ প্রান্তে গোপালগঞ্জ-খুলনা পীট অববাহিকা আবদ্ধ রয়েছে। গোপালগঞ্জ-খুলনা পিট অববাহিকা গাঙ্গেয় প্লাবনভূমি এবং গাঙ্গেয় জোয়ারভাটা প্লাবনভূমি এলাকার মধ্যে অবস্থিত একাধিক নিম্ন এলাকা নিয়ে ২,৭৬৮ বর্গ কিলোমিটার আয়তনের একটি ভূ-প্রাকৃতিক অঞ্চল। এই এলাকার প্রধান দুটি বিলের অন্যতম হচ্ছে কোটালীপাড়ার বাঘিয়া বিল। বর্ষস্থায়ী আর্দ্র অববাহিকাসমূহ জুড়ে ভারি পীট মৃত্তিকা বিদ্যমান, তবে প্রান্তীয় এলাকায় এই মৃত্তিকা কর্দম দ্বারা আবৃত। এই এলাকা বাংলাদেশের বৃহত্তম পিট মজুদকারী অববাহিকা। বর্ষা মৌসুমে এই অববাহিকা অঞ্চল বৃষ্টির পানির দ্বারা গভীরভাবে প্লাবিত হয়ে থাকে। বাংলাদেশের কৃষি-প্রতিবেশ অঞ্চল ১৪-তে অন্তর্ভুক্ত এলাকাটি শুষ্ক মৌসুমে ভিজা থাকে এবং বর্ষা মৌসুমে গভীরভাবে প্লাবিত হয় ও প্রায় প্রত্যেক বছরেই কম-বেশি বন্যা কবলিত হয়। চান্দা বিল ও বাঘিয়া বিলের ৫১৮ বর্গ কিলোমিটার অঞ্চল জুড়ে প্রাকৃতিক সম্পদ পিট কয়লা রয়েছে, এবং সরকারি হিসাবে এর পরিমান ১৫০ মিলিয়ন টন। নিম্নমানের ভিজা পিটের ভারবহন ক্ষমতা কম এবং এগুলো শুকানো হলে সঙ্কুচিত হয়ে পড়ে। মাক স্তরগুলো অপরিবর্তনীয়ভাবে শক্ত হয়ে কয়লা-সদৃশ পিন্ডে পরিণত হয় এবং এদেরকে জ্বালানি হিসেবে ব্যবহার করা হয়। এসব মৃত্তিকা চরম অম্লীয় এবং পটাশিয়াম, সালফার, জিঙ্ক ও কপারের অলভ্যতার কারণে কৃষিকাজে এসব মৃত্তিকা ব্যবহারের অনুপযোগী। পিট স্তরগুলোকে ভূ-জলে আর্সেনিক যুক্ত হওয়ার কারণ মনে করা হয়। এ অঞ্চলের ভূগর্ভস্থ পানিতে আর্সেনিকের পরিমাণ ৭৯%।
কোটালীপাড়া উপজেলার উপর দিয়ে ঘাঘর নদী, বিশারকন্দা-বাগদা নদী এবং শৈলদাহ নদী প্রবাহিত হয়েছে। বিশারকন্দা-বাগদা নদীটি মাদারীপুর সদর উপজেলার মোস্তফাপুর ইউনিয়ন এলাকায় প্রবহমান কুমার লোয়ার নদী হতে উৎপত্তি লাভ করে কোটালীপাড়ার মধ্য দিয়ে বরিশালের উজিরপুর উপজেলার সাতলা ইউনিয়ন পর্যন্ত প্রবাহিত হয়ে বেলুয়া নদীতে নিপতিত হয়েছে। ঘাঘর নদীটি বরিশালের আগৈলঝাড়া উপজেলার বাকাল ইউনিয়নে প্রবহমান বিশারকন্দা-বাগদা নদী হতে উৎপত্তি লাভ করে কোটালীপাড়ার মধ্য দিয়ে বাগেরহাটের চিতলমারী উপজেলার কলাতলা ইউনিয়ন পর্যন্ত প্রবাহিত হয়ে শালদহ নদীতে নিপতিত হয়েছে। চাটখালী নদীটি গোপালগঞ্জের টুঙ্গিপাড়া উপজেলার বড়নি ইউনিয়নের বনি বাওড় হতে উৎপত্তি লাভ করে কোটালীপাড়ার পিঞ্জুরী ইউনিয়ন পর্যন্ত প্রবাহিত হয়ে ঘাঘর নদীতে নিপতিত হয়েছে। এছাড়া জানিহানিয়া খাল ও গোপালগঞ্জ বিল উল্লেখযোগ্য।
প্রশাসন
১৮১২ সালে বাকেরগঞ্জ জেলার অধীনে কোটালীপাড়া থানা গঠন করা হয়, যা ১৮৫৪ সালে সৃষ্ট মাদারীপুর মহকুমার অন্তর্ভুক্ত করা হয়। পরবর্তীতে ১৯০৯ সালে গোপালগঞ্জ মহকুমা গঠন করা হলে কোটালীপাড়া গোপালগঞ্জের অন্তর্ভুক্ত হয়। ১৯৮৪ সালে গোপালগঞ্জ জেলা হিসেবে স্বীকৃতি পায় এবং তখন কোটালীপাড়া থানা উপজেলায় রুপান্তরিত হয়। কোটালীপাড়া উপজেলায় ১টি পৌরসভা, ৯টি ওয়ার্ড, ১২টি ইউনিয়ন, ১০০টি মৌজা ও ১৯৭টি গ্রাম রয়েছে।
ইউনিয়নগুলো হলো
স্থানীয় সরকার, পল্লী উন্নয়ন ও সমবায় মন্ত্রণালয় ১৯৯৭ সালের ৩০শে মার্চ কোটালীপাড়া ইউনিয়নকে তৃতীয় শ্রেণীর (গ-শ্রেণী) পৌরসভায় রূপান্তর করে এবং উপজেলা নির্বাহী অফিসার পৌর প্রশাসকের দায়িত্ব পালন করেন। ১৯৯৯ সালের ২৫শে ফেব্রুয়ারি প্রথম পৌরসভা নির্বাচন অনুষ্ঠিত হয়। শেখ কামাল হোসেন কোটালীপাড়া পৌরসভার প্রথম মেয়র নির্বাচিত হন। বর্তমানে শেখ কামাল হোসেন পৌরসভার মেয়র হিসেবে দায়িত্ব পালন করছেন। পৌরসভাটি বর্তমানে স্থানীয় সরকার, পল্লী উন্নয়ন ও সমবায় মন্ত্রণালয় কর্তৃক প্রথম শ্রেণীর (ক-শ্রেণী) পৌরসভা হিসেবে স্বীকৃত।
অর্থনীতি
কোটালিপাড়ার জনগোষ্ঠীর আয়ের প্রধান উৎস কৃষি যা মোট আয়ের ৭০.৪০%, অকৃষি শ্রমিক ১.১১%, শিল্প ০.৪০%, ব্যবসা ১৩.৮০%, পরিবহন ও যোগাযোগ ১.০০%, চাকরি ৬.১৪%, নির্মাণ ১.৩৪%, ধর্মীয় সেবা ০.২৫%, রেন্ট অ্যান্ড রেমিটেন্স ০.০৬% এবং অন্যান্য ৫.৫০%। এছাড়াও এখানে ধান, গম, চীনাবাদাম, মেসতা বাণিজ্যিকভাবে চাষ হয়। রবি ও খরিফ ফসল হিসেবে চীনাবাদাম চাষ হয়। ২০০১ সালের ভূমি জরিপ অনুসারে কোটালিপাড়ার ৮৪.৪৬ শতাংশ বসবাসকারীর কৃষিভূমির মালিকানা রয়েছে। কোটালিপাড়ার প্রধান কৃষিজ ফসল ধান, পাট, গম, পান, চীনাবাদাম ও শাকসবজি। ফলের মধ্যে তরমুজ, ফুটি, তাল সবচেয়ে বেশি উৎপাদিত হয়। উপজেলার অনেক ইউনিয়নে গবাদি পশু পালন, মৎস খামার ও নার্সারি রয়েছে।
সংস্কৃতি ও খেলাধুলা
উপজেলার কলাবাড়ী ইউনিয়নে বাঘিয়ার বিলে প্রায় ২০০ বছর আগে থেকেই নৌকা বাইচ অনুষ্ঠিত হয়ে আসছে। দূর্গাপূজা পরবর্তী পূর্ণিমায় অনুষ্ঠিত নৌকা বাইচে বৃহত্তর ফরিদপুর ও বৃহত্তর বরিশালের অসংখ্য বাচারি নৌকা অংশ নেয়। নৌকা বাইচ ঘিরে নৌকায় ভাসমান মেলারও আয়োজন করা হয়।
কোটালিপাড়ায় ক্রিকেট ও ফুটবল খেলা বেশি জনপ্রিয়। এছাড়াও ব্যাডমিন্টন, এ্যাথলেটিকস্, ভলিবল, সাঁতার, কাবাডি স্বাধীনতার পূর্ব থেকেই এ অঞ্চলে প্রচলিত। আঞ্চলিকভাবে হা-ডু-ডু, গোল্লাছুট, বউ ছি, লুকোচুরি খেলা হয়।
শিক্ষা
২০১১ সালের হিসেব অনুযায়ী কোটালিপাড়ার গড় সাক্ষরতার হার শতকরা ৫৮.১%; (পুরুষ ৬০.৩%, নারী ৫৬.০%)। এ উপজেলায় ১০৪ টি সরকারি প্রাথমিক বিদ্যালয়, ৬৯টি রেজিস্টার্ড প্রাথমিক বিদ্যালয়, ৫টি কিন্ডারগার্টেন স্কুল, ৩৯ টি কমিউনিটি প্রাথমিক বিদ্যালয়, ৪৪ টি মাধ্যমিক বিদ্যালয়, ০৫ টি মাদ্রাসা, ০৭ টি এবতেদায়ী মাদ্রাসা, ০৬ টি কলেজ, ০১ টি কারিগরি কলেজ রয়েছে।
উল্লেখযোগ্য শিক্ষা প্রতিষ্ঠানের মধ্যে রয়েছে শেখ লুৎফর রহমান সরকারি আদর্শ কলেজ (১৯৭০), কাজী মন্টু কলেজ (১৯৮৭), রামশীল কলেজ (১৯৯৪), শেখ হাসিনা আদর্শ মহাবিদ্যালয়,সরকারি শেখ রাসেল কলেজ, সরকারি কোটালীপাড়া ইউনিয়ন ইনস্টিটিউশন (১৮৯৮), ওয়েস্ট কোটালিপাড়া ইউনিয়ন ইনস্টিটিউশন (১৯২৩), পূর্ব কোটালীপাড়া ইউনিয়ন উচ্চ বিদ্যালয় (১৯২৫), কোটালীপাড়া এস.এন. ইনষ্টিটিউশন, গোপালপুর কে এন মাধ্যমিক বিদ্যালয়,শুয়াগ্রাম বহুমুখী উচ্চ বিদ্যালয় (১৯৫৬), পূর্ব উত্তর কোটালিপাড়া এস.এম. ফাযিল মাদ্রাসা প্রভৃতি। এ উপজেলার ইউনিয়নগুলোর মধ্যে, রাধাগঞ্জ ইউনিয়নের শিক্ষার হার প্রায় ৬৫.১% ও কুশলা ইউনিয়নের ৪৯.৫%।
কোটালীপাড়া উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।
স্বাস্থ্য
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। কোটালীপাড়া অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। উপজেলায় ৫০ শয্যা বিশিষ্ট একটি সরকারি হাসপাতালের সাথে সাথে ১২টি বেসরকারি হাসপাতাল রয়েছে। ১০টি স্বাস্থ্য ও পরিবার কল্যাণ কেন্দ্র, ১টি পরিবার পরিকল্পনা ক্লিনিক, ৫টি উপ-স্বাস্থ্য ও পরিবার কল্যাণ কেন্দ্র রয়েছে। এছাড়াও ২৯টি কমিউনিটি ক্লিনিক রয়েছে।
যোগাযোগ ব্যবস্থা
কোটালীপাড়া উপজেলায় কোনো জাতীয় বা আঞ্চলিক মহাসড়ক নেই। জেলা সড়ক জেড৮৪৩০ (টুঙ্গিপাড়া-কোটালীপাড়া সড়ক) টুঙ্গিপাড়া উপজেলার সাথে এবং জেলা সড়ক জেড৮০৩১ (গৌরনদী-পয়সারহাট-কোটালীপাড়া-গোপালগঞ্জ সড়ক) কোটালীপাড়াকে জাতীয় মহাসড়ক এন৮ এর গৌরনদী থেকে কোটালীপাড়া হয়ে গোপালগঞ্জ সদর উপজেলার সাথে সংযোগ স্থাপন করেছে। এছাড়া কোটালীপাড়া-রাজৈর সড়ক কোটালীপাড়ার সাথে রাজৈর ও জাতীয় মহাসড়ক এন৮ এর সংযোগ স্থাপন করেছে।
২০১১ সালের হিসেব অনুযায়ী এ উপজেলায় ২০০ কিলোমিটার পাকারাস্তা, ১২৬ কিলোমিটার আধা-পাকারাস্তা ও ৩৬৩ কিলোমিটার কাঁচারাস্তা রয়েছে। এ উপজেলায় কোন রেললাইন বা ট্রেন যোগাযোগের ব্যবস্থা নেই। ঢাকা সদরঘাট লঞ্চ টার্মিনাল হতে পয়সারহাট লঞ্চ টার্মিনালে নৌপথ নিয়মিত নৌযাতায়াতের ব্যবস্থা রয়েছে। এছাড়া এক ইউনিয়ন হতে অন্য ইউনিয়নে চলাচল বা অভ্যন্তরীন নৌযাতায়াতের এর জন্য স্থানীয় নৌযান রয়েছে।
আলী আহমদ (আফগান ক্রিকেটার)
আলী আহমদ (জন্ম: ১ জানুয়ারি ১৯৯৫) একজন আফগান ক্রিকেটার। ২০১২ সালের ১ আগস্ট আফগানিস্তান প্রাদেশিক চ্যালেঞ্জ কাপ টুর্নামেন্টে তিনি কান্দাহার প্রদেশের হয়ে লিস্ট এ ক্রিকেট তালিকায় স্থান অর্জন করেছিলেন।
রণেন সেন (কূটনীতিক)
রণেন সেন (জন্ম:- ৯ এপ্রিল ১৯৪৪ ) হলেন একজন ভারতীয় কূটনীতিক, যিনি ২০০৪ খ্রিস্টাব্দের আগস্ট থেকে ২০০৯ খ্রিস্টাব্দের মার্চ পর্যন্ত মার্কিন যুক্তরাষ্ট্রে ভারতের রাষ্ট্রদূত ছিলেন। ২০০৫ খ্রিস্টাব্দে মার্কিন যুক্তরাষ্ট্রের সঙ্গে ভারতের পারমাণবিক চুক্তিতে তাঁর অবদান অত্যন্ত গুরুত্বপূর্ণ বলে বিবেচিত হয়।
রণেন সেনের জন্ম ১৯৪৪ খ্রিস্টাব্দের ৯ এপ্রিল ব্রিটিশ ভারতের কলকাতায়। তিনি কলকাতার   সেন্ট জেভিয়ার্স কলেজ থেকে ইংরাজী ভাষা ও সাহিত্যে অনার্স সহ  কলকাতা বিশ্ববিদ্যালয়ের  স্নাতক হন।
কর্মজীবন
সংঘ লোক সেবা আয়োগ তথা  ইউ. পি. এস. সি. পরীক্ষা সফলতার সঙ্গে পাশ করার পর তিনি ১৯৬৬ খ্রিস্টাব্দে ভারত সরকারের প্রধানমন্ত্রীর অধীনস্থ পররাষ্ট্র এবং প্রতিরক্ষা নীতির উপদেষ্টা নিযুক্ত হন। ১৯৬৬ খ্রিস্টাব্দ হতে ১৯৮৫ খ্রিস্টাব্দ পর্যন্ত তিনি পররাষ্ট্র মন্ত্রকের উপ/যুগ্ম সচিব, পরমাণু শক্তি কমিশনের সচিব সহ বিভিন্ন পদে কাজ করেন। ১৯৯১ খ্রিস্টাব্দ পর্যন্ত ভারতীয় পররাষ্ট্র সেবায় বিভিন্ন দেশে ভারতীয় কূটনৈতিক মিশনের নানা পদে ছিলেন। পরবর্তীতে তিনি দক্ষিণ কোরিয়া,(১৯৯১-৯২) রাশিয়া (১৯৯২-৯৮), জার্মানি (১৯৯৮-২০০২) ও যুক্তরাজ্যের (২০০২-২০০৪) পর শেষে মার্কিন যুক্তরাষ্ট্রে (২০০৪-২০০৯) ভারতীয় রাষ্ট্রদূত হিসাবে কাজ করেছেন। তার সময়েই ভারত-মার্কিন অসামরিক পরমাণু চুক্তি স্বাক্ষরিত হয়। সফল ভাবে সেই চুক্তির স্বাক্ষরের অন্যতম কারিগর ছিলেন তিনি। প্রবাসী ভারতীয় ও মার্কিন সেনেটরদের একাংশকে চুক্তির যৌক্তিকতা বোঝাতে ও বাস্তবায়নে জনমত তৈরিতে তাকে সর্বতোভাবে সাহায্য করেন প্রবাসী ভারতীয় লেখক স্বদেশ চট্টোপাধ্যায়। প্রথাগত দৌত্যের বাইরে 'ট্র্যাক টু ডিপ্লোম্যাসি' বা ব্যাক চ্যানেল ডিপ্লোম্যাসিই তার অন্যতম হাতিয়ার ছিল। পরবর্তীতে ২০১৮ খ্রিস্টাব্দে তিনি স্বদেশ চট্টোপাধ্যায়ের লেখা পরবাসে আমার দেশ গ্রন্থ প্রকাশের অনুষ্ঠানে সে কথাই ব্যক্ত করেন।
২০০৯ খ্রিস্টাব্দের এপ্রিলে অবসর গ্রহণের পর রণেন সেন ২০১০ খ্রিস্টাব্দের ১ জুন থেকে ২০১২ খ্রিস্টাব্দ পর্যন্ত টাটা মোটরসের একজন স্বাধীন পরিচালক হিসেবে দায়িত্ব পালন করেন। ২০১৫ খ্রিস্টাব্দের ১ এপ্রিলে তিনি টাটা সন্সের বোর্ডে একজন নন-এক্সিকিউটিভ ইন্ডিপেন্ডেন্ট ডিরেক্টর হিসেবে নিযুক্ত হন।
সম্মাননা
ভারত সরকার ২০১২ খ্রিস্টাব্দে নাগরিক সেবায় রণেন সেনের অবদানের জন্য তৃতীয় সর্বোচ্চ বেসামরিক পুরস্কার পদ্মভূষণ প্রদান করে।
মস্তকহীন মোরগ মন্তব্য
ভারত-মার্কিন অসামরিক পরমাণু চুক্তির অন্যতম ভূমিকা পালনকারী রাষ্ট্রদূত রণেন সেন যখন আতঙ্কিত বামদলগুলির বিরোধিতায় এবং ভারতীয় জনতা পার্টির কারণে করেন যখন ভারত-মার্কিন অসামরিক পরমাণু চুক্তি সম্পাদনে বেশ কয়েকমাস ধরে কার্যত নিষ্ক্রিয় ছিল, তখন ভারতীয় রাষ্ট্রদূত রণেন সেন ২০০৭ খ্রিস্টাব্দের ২০ আগস্ট এক অফ-দ্য-রেকর্ড সাক্ষাৎকারে উল্লেখ করেন-
এটি এখানে (ওয়াশিংটন ডিসিতে) রাষ্ট্রপতির অনুমোদন পেয়েছে এবং সেখানে (নয়াদিল্লিতে) ভারতের মন্ত্রিসভায় অনুমোদিত হয়েছে, তাহলে আপনি কেন মস্তকহীন মোরগ মতো এদিক ওদিক ছুটে বেড়াচ্ছেন। তার এই মাথাবিহীন মুরগি মন্তব্য চায়ের কাপে তুফান তোলে। রেডিফ ডট কমে সংবাদ হিসাবে প্রকাশিত হলে রণেন সেনের এই "মস্তকহীন মোরগ" মন্তব্যের জেরে সংসদীয় বিশেষাধিকার কমিটি তাকে নোটিশ জারি করে। প্রসঙ্গত উল্লেখ্য এই যে, স্বচ্ছ চুক্তিটি কোন গোপন নথি ছিল না বরং সর্বজনীন নথি ছিল। মার্কিন যুক্তরাষ্ট্রের কোন অগ্রাধিকার ছিল না। রণেন সেন তাই বিস্মিত হয়ে ঘোষণা করেছিলেন বুশ প্রশাসনের মেয়াদ শেষ হওয়ার আগে চুক্তিটি কার্যকর না হলে,ভবিষ্যতে ভারত-মার্কিন সম্পর্কে গুরুতর প্রভাবসহ ভারতের বিশ্বাসযোগ্যতার উপর ব্যাপক প্রভাব পড়বে।
এই মন্তব্য নিয়ে অনেক হৈচৈ-এর পর, রণেন সেন অবশ্য সংসদীয় বিশেষাধিকার কমিটির সামনে ক্ষমা প্রার্থনা করে স্পষ্ট ব্যাখ্যায় বলেছেন:"'আমার মস্তকহীন মোরগ মন্তব্যটি আমার কিছু মিডিয়া বন্ধুদের একটি কৌশলহীন পর্যবেক্ষণ ছিল এবং এতে অবশ্যই কোন মাননীয় সংসদ সদস্যের প্রসঙ্গে নয়।"লোকসভা কমিটি এবং রাজ্যসভা কমিটি রণেন সেনের নিঃশর্ত ক্ষমা প্রার্থনায় তার অপ্রকৃত অযৌক্তিক মন্তব্যের জন্য বিষয়টিকে দীর্ঘায়িত না করে শেষ করার সিদ্ধান্ত নেয়। তবে গঠিত প্যানেলের উল্লেখ করে-"তার মন্তব্য কেবল ছিল নিম্ন রুচির নয়, অযৌক্তিকও বটে। একজন বরিষ্ঠ ও অভিজ্ঞ কূটনৈতিকের জনসাধারণের বক্তব্যকে প্রভাবিত করা উচিত নয়।"""
শিবপুর দীনবন্ধু ইনস্টিটিউশন (কলেজ)
শিবপুর দীনবন্ধু ইনস্টিটিউশন (কলেজ) হল ১৯৪৮ সালে প্রতিষ্ঠিত একটি প্রিমিয়ার রিসার্চ ভিত্তিক স্নাতকস্তরীয় কলেজ। এটি ভারতের পশ্চিমবঙ্গ রাজ্যের হাওড়া শহরের শিবপুর অঞ্চলে অবস্থিত। এই কলেজটি কলকাতা বিশ্ববিদ্যালয় কর্তৃক অনুমোদিত। এটি একটি জাতীয় গুরুত্বসম্পন্ন শিক্ষাপ্রতিষ্ঠান।
এই কলেজের বিভাগগুলি হল:
সম্প্রতি এই কলেজটি বিশ্ববিদ্যালয় মঞ্জুরি কমিশন কর্তৃক খ+ গ্রেড পেয়েছে। কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত অন্যতম শিক্ষাপ্রতিষ্ঠানও বটে।
বেইস (বাদ্যযন্ত্র)
right|thumb|বেইস বাজাচ্ছে বাংলাদেশী কিশোর বেইস এক ধরনের ইউরোপীয় বাদ্যযন্ত্র যা কনসার্টে সহযোগী যন্ত্র হিসাবে ব্যবহৃত হয়। এটি দেখতে অনেকটাই বেহালার মতো; বাজানোর জন্যও ব্যবহার করা হয় ছড়। তারের ওপর ছড় টানা হলেও এটি মূলত "পারকাশন" বাদ্যযন্ত্র। বেইস সহযোগে উৎপন্ন শব্দ খুব খাদে হয়। বেইস গিটারের সঙ্গেও এর সম্পর্ক নেই যদিও সাদৃশ্যতা রয়েছে অনেক। এর উচ্চতা ৫ থেকে ৮ ফুট পর্যন্ত হয়ে থাকে। এর নিকটরূপ আরেকটি যন্ত্র হলো চেলো। দাঁড়িয়ে বাজানো যায় এই যন্ত্র কিংবা উঁচু চেয়ারে বসে বাজানো চলে। খোলের অংশটি মাটিতে রেখে তারের তথা গ্রীবার অংশটি বাম কাঁধে রেখে ডান হাতে ছড় টেনে বেইস বাজাতে হয়। গভীর খাদের ধম্‌ ধম্‌ শব্দের জন্য গুরুগম্ভীর আবহ সৃষ্টিতে এই বাদ্যযন্ত্র সাহায্য করে।
ইরানের শিক্ষাব্যবস্থা
thumb|300px|right|২০০৬ সালে ইরানের জনসংখ্যা ৭ কোটি ছাড়িয়ে যায়। ইরানের মোট জনসংখ্যার দুই-তৃতীয়াংশের বয়স ৩০ বছরের নিচে এবং স্বাক্ষরতার হার ৮২ শতাংশের বেশি।
ইরানের শিক্ষাব্যবস্থা, কিন্ডারগার্ডেন থেকে দ্বাদশ শ্রেণী (কে-১২) এবং উচ্চশিক্ষা, এই দুইভাগে বিভক্ত। কে-১২ শিক্ষা, ইরানের শিক্ষা মন্ত্রণালয়ের অধীনে, অন্যদিকে উচ্চশিক্ষার অংশটি বিজ্ঞান ও প্রযুক্তি মন্ত্রণালয় এবং স্বাস্থ্য ও চিকিৎসা মন্ত্রণালয়ের অধীনে। সেপ্টেম্বর ২০১৫ সালে, ইরানে প্রাপ্তবয়স্কদরে স্বাক্ষরতার হার ছিল ৯৩ শতাংশ। ২০০৮ সালে, এই হার ছিল ৮৫ শতাংশ। ২০০৭ সালে ইরানে দৈহিক পরিশ্রম দিয়ে অর্থ উপার্জন এবং মেধা দিয়ে অর্থ উপার্জন করা মানুষের অনুপাত ছিল ১০.২ শতাংশ।
ইরানের প্রাথমিক বিদ্যালয়ে (Dabestân دبستان) ৬ বছরের শিশুদের ভর্তি করানো হয়। এই স্তরে প্রতিটি শিশুকে ছয় বছর পাঠদান করা হয়। প্রথম ৩ বছরের সময়কে বলা হয় মধ্য বিদ্যালয় এবং পরের ৩ বছরকে উচ্চ বিদ্যালয় (Dabirestân دوره دوم دبیرستان)। উচ্চ বিদ্যালয়ের পাঠ্যসূচী তত্ত্বীয়, প্রযুক্তিগতসহ আরো কয়েক ভাগে বিভক্ত। উচ্চ বিদ্যালয়ের স্তরটি আবশ্যিক নয়। এর পরের ধাপে শিক্ষার্থীদের বিশ্ববিদ্যালয়ে ভর্তির জন্য অবশ্যই একটি উচ্চ বিদ্যালয়ের ডিপ্লোমা থাকতে হবে এবং ইরানি বিশ্ববিদ্যালয় প্রবেশিকা পরীক্ষায় (Konkur کنکور) উত্তীর্ণ হতে হবে। যেটি ফ্রান্সের ব্যাচেলর পরীক্ষার সমতূল্য।
শিক্ষা সংস্কার
ইরানের অর্থনীতিতে শিক্ষার ব্যাপারে নানান পদক্ষেপ রয়েছে। বিশেষ করে প্রতিটি স্তরে শিক্ষার উন্নয়ন, পাঠ্যসূচির সংস্কার এবং বৃত্তিমূলক শিক্ষায় সঠিক বিষয়ে পড়ানোর ব্যবস্থা করা।
শিক্ষক প্রশিক্ষণ
ফারহাঙ্গিয়ান বিশ্ববিদ্যালয়ের অধীনে প্রায় ৯৮টি শিক্ষক প্রশিক্ষণ কেন্দ্র রয়েছে।
মোহম্মাদ হোসাইন তাবাতাবাঈ
তিনি মাত্র ২ বছর বয়সে কুরআনের ৩০টি আয়াত মুখস্থ ও ব্যাখ্যা করতে পারতেন এবং ৫ বছর বয়সে পুরো কুরআন আত্মস্থ করেন।  তিনি ৭ বছর বয়সে কুরআনের প্রতিটি আয়াতের অর্থ ও ব্যাখ্যা করতে পারতেন। বাল্যকালেই তিনি নিজেকে একজন ধর্মীয় নেতা হিসাবে গড়তে চান। বর্তমানে তিনি ইরানের কোম মাদ্রাসায় ইসলামের দর্শণ ও গঠনতন্ত্র নিয়ে পড়াশুনা করছেন।
রুডলফ মার্কাস
রুডলফ আর্থার মার্কাস একজন কানাডীয় বংশোদ্ভূত রসায়নবিদ। তিনি ১৯৯২ সালে রসায়নে নোবেল পুরস্কার লাভ করেন।
জীবনী
মার্কাস ১৯২৩ সালের ২১ জুলাই কুইবেকের মন্ট্রিলে জন্মগ্রহণ করেন। মার্কাস ম্যাকগিল বিশ্ববিদ্যালয় থেকে ১৯৪৩ সালে বিএসসি এবং ১৯৪৬ সালে পিএইচডি ডিগ্রি অর্জন করেন।
পুরস্কার
ন্যাশনাল মেডেল অব সায়েন্স, ১৯৮৯
আড়াই (তামিল চলচ্চিত্র)
আড়াই (ஆடை) হচ্ছে ২০১৯ সালের একটি তামিল চলচ্চিত্র। চলচ্চিত্রটির পরিচালক হচ্ছেন রত্ন কুমার, প্রযোজক হচ্ছেন বীজি সুব্রমণিয়ন ভি স্টুডিওস প্রডাকশন ব্যানারে, কাহিনীকার রত্ন কুমার নিজেই। রত্ন কুমার এর আগে মেয়াদা মান (২০১৭) নামের একটি ব্যবসাসফল চলচ্চিত্রের পরিচালক ছিলেন। ১৯শে জুলাই ২০১৯ তারিখে চলচ্চিত্রটি মুক্তি পায়।
আড়াই এর সঙ্গীত পরিচালক হচ্ছেন প্রদীপ কুমার যিনি পরিচালক রত্ন এর আগের চলচ্চিত্রের দুটো গানের সুর করেছিলেন, এছাড়াও আড়াই চলচ্চিত্রে উর্কা ব্যান্ডও সঙ্গীত পরিচালনার দায়িত্বে আছে, উর্কা ব্যান্ড 'তেড়াদে' গানের জন্য সুনাম পায়, এই তামিল চলচ্চিত্রটিই উর্কা ব্যান্ডের প্রথম চলচ্চিত্র সঙ্গীত পরিচালনা। চলচ্চিত্রটিতে অমলা পাল মুখ্য ভূমিকায় অভিনয় করেছেন। তিনি চলচ্চিত্রটিতে কাহিনীর প্রয়োজনে সম্পূর্ণ নগ্ন হয়েছিলেন।
কাহিনীসংক্ষেপ
কামিনী নামের এক তরুণী একটি মিডিয়া প্রতিষ্ঠানে কাজ করে। সে একজন রক্ষণশীল মা দ্বারা বড় হয়েছে, তার বাবা সে ছোটো থাকতেই মারা গেছে। কামিনীর মা কামিনীর সঙ্গে মাঝেমধ্যেই ঝগড়া করে কামিনীর চরিত্রের জন্য। কামিনী, তার বান্ধবী জেনিফার এবং তার চারজন পুরুষ বন্ধু মিলে চেন্নাই শহরের বিভিন্ন জায়গায় দুষ্টামি করে ভিডিও করে এবং পরে সেটা ইউটিউবে ছেড়ে দেয়, হ্যাশ ট্যাগ নামের একটি চ্যানেলে কামিনী এবং তার বন্ধুরা এলাকার বিভিন্ন মানুষের সঙ্গে করা দুষ্টামি করা ভিডিও ছাড়ে। কামিনীর মা কামিনীর জন্মদিনের দিন কামিনীকে দুষ্টামি করতে মানা করে বলে যে তাকে সিরিয়াস সংবাদ পাঠিকা হতে। কামিনী সংবাদ পড়তে যায় কিন্তু ওটা তার বান্ধবী জেনিফারের পড়ার কথা, জেনিফারের আসতে দেরী হওয়াতে কামিনী সংবাদ পড়ে। কামিনীর সংবাদ পাঠ ভালোই হয় এবং জেনিফার শৌচাগার থেকে এসে তা দেখে, তার শৌচাগারের দরজা আটকিয়ে গিয়েছিলো।
ঐ সংবাদ পাঠের দিন কামিনীর জন্মদিন ছিলো। কামিনীর বন্ধুরা রাতে ঐ মিডিয়া কার্যালয়েই গাঁজা পার্টির আয়োজন করে কামিনীর জন্মদিনের আনন্দের জন্য। হঠাৎ কামিনীর মা কামিনীকে টেলিফোনে কল দেয় এবং কামিনী ভুলবশত বলে ফেলে যে সে জেনিফারকে শৌচাগারে আটকে রেখেছিলো মানে তার শৌচাগারের দরজা লাগিয়ে রেখেছিলো যাতে সে তার সংবাদ নিজে পাঠ করতে পারে। জেনিফার কামিনীর সঙ্গে মারামারি লাগিয়ে দেয় এবং কামিনীকে বলে যে কামিনী যেহেতু সম্পূর্ণ নগ্ন হয়ে সংবাদ পাঠ করতে চেয়েছিলো তাই তাকে সম্পূর্ণ নগ্ন হতে হবে। কামিনী তার কাপড় একে একে খোলা শুরু করে যদিও পরে খোলেনা, ততক্ষণে গাঁজার প্রভাবে সবার মাথা ঘোরাচ্ছিলো।
পরের দিন সকালে কামিনী ঘুম থেকে উঠে নিজেকে সম্পূর্ণ নগ্ন অবস্থায় দেখে চমকে ওঠে। সে তার জামাকাপড় খুঁজে পায়না, যদিও সে তার মোবাইল টেলিফোন খুঁজে পায়, কিন্তু মোবাইলে ব্যালেন্স না থাকায় সে ফোন করতে পারেনা। ঐ দিন অফিস ছুটি ছিলো, সে পুরো অফিসে একাই ছিলো। সে একটি খাবার অর্ডার দেয়ার একটি টোল-ফ্রী নাম্বারে কল দিয়ে খাবার অর্ডার দেয় এবং অপেক্ষা করে। ইতোমধ্যে দুইজন স্থানীয় নিম্নশ্রেণীর তরুণ ঐ মিডিয়া কার্যালয়ের ভেতরে ঢুকে পড়ে। কামিনী একটি লোহার মোটা বড় দণ্ড নিয়ে খাবারের ডেলিভারি গার্লকে ভুল করে আঘাত করে বসে, লোহার দণ্ডটা সে নিজের আত্মরক্ষার জন্য রেখেছিলো যে যদি কোনো পুরুষ ধর্ষণ করতে আসে তাহলে সে দণ্ডটি দ্বারা পুরুষটির উপর আঘাত করবে। ডেলিভারি গার্ল দণ্ডের আঘাতে বেহুঁশ হয়ে পড়ে। কামিনী ভয় পেয়ে যায়, দুই স্থানীয় তরুণ কথা বলতে বলতে চলে আসে আর কামিনী নিজেকে আড়াল করে ফেলে, ঐ দুই স্থানীয় তরুণ ডেলিভারি গার্লের বেহুঁশ হয়ে পড়ে যাওয়া দেখে তাকে মৃত ভেবে পুলিশের কাছে টেলিফোন করে। পুলিশ চলে আসে, কামিনী পুলিশের কাছ থেকে নিজেকে আড়াল করে রাখে। পুলিশ ডেলিভারি গার্লকে এ্যাম্বুলেন্সে করে হাসপাতালে পাঠিয়ে দেয়। পুলিশ ঐ দালান থেকে চলে যাবার পরে ওখানে কামিনী আবার পুরো একা হয়ে যায়। গভীর রাতে সে বাইরে যায় এবং একটি ডাস্টবিনে তার শরীর ঢাকার জন্য জিনিস খুঁজতে থাকে, ডাক্ট টেপ খুঁজে পায় সে। সে তার শরীর কোনো মতে ঢেকে এক পথচারীর কাছে সাহায্য চায়, এবং যে পথচারীর কাছে সে সাহায্য চায় সে সেই ডেলিভারি গার্ল যে বেহুঁশ হয়ে গিয়েছিলো, ডেলিভারি গার্ল তাকে বলে যে সে ই তাকে পুরো নগ্ন করেছিলো।
ডেলিভারি গার্লের নাম হচ্ছে নাঙ্গেলি, সে একজন গরীব মানুষ, সে বহু কষ্টে একটি সরকারী মেডিকেল কলেজে ভর্তি হবার চেষ্টা করছিলো। সে চেন্নাইতে চলে এসেছিলো। একদিন সে অটোর (যানবাহন) জন্য অপেক্ষা করছিলো তখনই কামিনীর বন্ধুরা তার সঙ্গে দুষ্টামি করে যেটাকে নাঙ্গেলি সিরিয়াসলি নেয় এবং সে কলেজে যেতে পারেনা, তার বড় ধরনের ক্ষতি হয়ে যায়। পরের বছর আবার নাঙ্গেলি তার মাকে নিয়ে চেন্নাইতে আসে এবং আবার সে কামিনীর বন্ধুর কবলে পড়ে কলেজে যেতে পারেনা। নাঙ্গেলি এরপর চেন্নাইতেই ডেলিভারি গার্লের চাকরি নেয় একটা কোম্পানিতে এবং রাস্তায় কামিনীকে আনন্দ করতে দেখে তার বন্ধুদের সঙ্গে।
নাঙ্গেলি কামিনীকে বলে যে সে তার মনে অনেক কষ্ট পেয়েছিলো এবং প্রতিশোধ নেবার জন্যই কামিনীকে সে পুরো নগ্ন করেছিলো। নাঙ্গেলি এবং কামিনী নারীবাদ নিয়ে অনেক তর্কাতর্কি করে। এরপরে কামিনী এবং নাঙ্গেলি দুইজনেই একে অপরের কাছে ক্ষমা চায়। কামিনী দুষ্টামি করা ছেড়ে দিয়ে সিরিয়াস ভিডিও বানানোর কাজে হাত দেয় তার বন্ধুদের নিয়ে। কামিনী একজন পার্লামেন্ট মেম্বারকে পদচ্যুত করে একটি ভিডিও বানিয়ে।
মারনদ জামে মসজিদ
মারনদ জামে মসজিদ মারনদের কেন্দ্রস্থলে অবস্থিত। মসজিদটির মিহরাবে চিত্রিত ইতিহাস অনুসারে, আবু সাইদ বাহাদুর খানের রাজত্বকালে ৭৩১ হিজরিতে এটি নির্মিত হয়েছিল। মিহরাবটি মসজিদের দক্ষিণ অংশে অবস্থিত এবং এটি কুরআন এর আয়াত ও কুফিক লিপি এবং স্তুকো দিয়ে অঙ্কন করা হয়েছে।
থণ্ডারাদিপ্পোদি আলবার
থন্ডারাদিপ্পোদি আলবর বা বিপ্র নারায়ণ ছিলেন দক্ষিণ ভারত এর বারোজন আলবর সাধুদের একজন, যারা ভারত-এর হিন্দুধর্মের বৈষ্ণব ঐতিহ্যের সাথে যুক্ত থাকার জন্য বিখ্যাত । আজ্বর বা আলভারদের সৃষ্ট শ্লোকগুলি নালায়রা দিব্য প্রবন্ধম নামে সংকলিত হয়েছে। সেই দিব্য প্রবন্ধমগুলিতে ১০৮টি মন্দিরকে দিব্য দেশম হিসাবে শ্রেণীবদ্ধ করা হয়েছে। থোন্ডারিপোড়িকে বারোজন আলবরদের ক্রমানুযায়ী দশম হিসাবে বিবেচনা করা হয়।
হিন্দু কিংবদন্তী অনুসারে, তিনি বিপ্র নারায়ণ নামে জন্মগ্রহণ করেছিলেন এবং শ্রীরঙ্গনাথ স্বামী মন্দির এর রঙ্গনাথ স্বামীর প্রতি অনুগত হয়েছিলেন। যেহেতু তিনি রঙ্গনাথের ভক্তদের, এমনকি ধূলিকণাও পূজা করেছিলেন, তাই তিনি থোন্ডারাধিপোদি বা তোণ্ডারাড়িপ্পোড়ি নাম লাভ করেন।
তাঁর রচিত তিরুপল্লিয়েলুচি দশটি শ্লোক রয়েছে এবং তিরুমালাই-এ চল্লিশটি শ্লোক রয়েছে। দুটিই নালায়ীরা দিব্য প্রবন্ধম্-এর চার হাজারটি স্তবকের মধ্যে অন্তর্ভুক্ত করা হয়েছে। থন্ডরাদিপোদি এবং অন্যান্য আলবরদের প্রবন্ধগুলি বৈষ্ণবধর্মের দার্শনিক এবং ধর্মতাত্ত্বিক বিশ্লেষণে অবদান রাখে। তিনজন শৈব নায়নার সহ তারা দক্ষিণ ভারতীয় অঞ্চলের শাসক পল্লব রাজাদের প্রভাবিত করেছিল, যার ফলে ধর্মীয় ভূখন্ড হিন্দুধর্মের দুটি সম্প্রদায়, বৌদ্ধ এবং জৈন ধর্ম সম্প্রদায়ে বিভাজিত হয়েছিল।
দক্ষিণ-ভারতীয় বিষ্ণু মন্দিরে, থোন্ডারাদিপোডি আলবরের ছবি এবং উৎসবগুলি তার সাথে যুক্ত। বসন্ত উৎসব উদযাপন করা হয় শ্রীরঙ্গমের বাগানে যেখানে নয় দিন ধরে তিনি রক্ষণাবেক্ষণ করেছিলেন বলে বিশ্বাস করা হয়। দক্ষিণ ভারতের অধিকাংশ বিষ্ণু মন্দিরে থোন্ডারিপোড়ি এবং অন্যান্য আলবরগণের শ্লোকগুলি প্রাত্যহিক প্রার্থনায় এবং অনুষ্ঠানগুলিতে পাঠ করা হয়।